Сæна (хъæу)

Сæна кæнæ Сæнайыхъæу (гуырдз. სტეფანწმინდა, [стъепанцъминда]; 2007-æм азы онг гуырдз. ყაზბეგი — [хъазбеги]) у сахарæнгæс посёлок Гуырдзыстоны цæгаты. Йæ уылты цæуы Арвыкомы фæндаг, 2009-æм азы ноябрæй ногæй дзы ласынц уæргътæ Фæскавказ æмæ Уæрæсейы ’хсæн. Сæна у Хъазыбеджы (Сæнайы) районы административон центр. Географион бынат Æрбынат кодта Сæнайы хохрæбын, Арвыкомы фæндаггæрон. Цæугæдон Терчы гуырæнмæ ’ввахс. Уæрæсеимæ цы арæн ис, уымæй 11 км хуссардæр. Посёлок цы ран ис, уый денджызы æмвæзадæй у 1750 метрæй бæрзонддæр. Æнæуый информаци Сæнайæ райдайынц сæ балц, Сæнайы хохмæ чи хизы, уыцы хохдзаутæ. Посёлок у туристон артдзæст. Æрвылаз дæр Сæнайы æмæ комы вæййы туристтæ Германæй, Нидерландтæй æмæ Европæйы æндæр бæстæтæй. Сæнамæ бацæуæны цур, трассæйæ 1–2 км æддæдæр ис, газджын суарæй дзаг чи вæййы, ахæм æнæсæр гом бассейн. Фиппаинæгтæ